शीर्षक: World Cup 2019: विराट कोहलीच्या टीम इंडियामध्ये KL राहुल, विजय शंकर, दिनेश कार्तिक; रायुडू, ऋषभ पंत बाहेर\nवरील काल्पनिक लेखाचे शीर्षक दिल्यास, लेखाची कल्पना करा.\n
विराट कोहली

सोमवारी वर्ल्डकप स्पर्धेसाठी BCCIच्या निवडसमितीने पंधरा सदस्यीय संघ जाहीर केला. निवडसमितीचे प्रमुख MSK प्रसाद यांनी मुंबईत संघाची घोषणा केली. प्रसाद यांच्या समितीत शरणदीप सिंग, देबांग गांधी, जतीन परांजपे आणि गगन खोडा यांचा समावेश आहे. 

याबाबत मुंबईतून अधिक माहिती बीबीसी प्रतिनिधी जान्हवी मुळे यांनी दिली. बहुचर्चित चौथ्या स्थानी विजय शंकर खेळणार असल्याचं स्पष्ट झालं आहे. पत्रकार परिषदेत बोलताना MSK प्रसाद म्हणाले की तो एक बॅट्समन आहे, जो गोलंदाजीसुद्धा करू शकतो, म्हणून तो कामाचा गडी ठरेल.  

लोकेश राहुल राखीव ओपनर म्हणून संघात असेल. 

असा आहे भारतीय संघ

असा आहे जाहीर झालेला संघ -

विराट कोहलीच्या नेतृत्वाखालील भारतीय संघ इंग्लंडसाठी रवाना होणार आहे. 15 सदस्यीय संघाच्या बरोबरीने तीन नेट बॉलर भारतीय संघाबरोबर असतील. 

वर्ल्डकपपूर्वी भारतीय संघ 25 मे रोजी न्यूझीलंडविरुद्ध ओव्हल तर 28 मे रोजी बांगलादेशविरुद्ध कार्डिफ येथे सराव सामना खेळणार आहे. 

1983 मध्ये कपिल देव यांच्या नेतृत्वाखालील भारतीय संघाने पहिल्यांदाच भारतीय संघाने विश्वविजेतेपदावर कब्जा केला होता. त्यानंतर तब्बल 28 वर्षांच्या प्रतीक्षेनंतर महेंद्रसिंग धोनीच्या नेतृत्वाखालील भारतीय संघाने 2011चं विश्वविजेतेपद पटकावलं होतं. 

चार वर्षांपूर्वी ऑस्ट्रेलिया आणि न्यूझीलंडमध्ये झालेल्या वर्ल्डकपमध्ये भारतीय संघाने सेमी फायनलपर्यंत मजल मारली होती. 

संघाची रचना कशी

रोहित शर्मा आणि शिखर धवन या जोडीने सातत्यपूर्ण प्रदर्शनासह संघातलं स्थान पक्कं केलं आहे. रनमशीन आणि भारतीय संघाचा कर्णधार विराट कोहली तिसऱ्या क्रमांकावर जगभरात सगळीकडे धावांचा रतीब घालतो आहे. त्यामुळे सलामी आणि वनडाऊन या जागांसाठीचे उमेदवार पक्के आहेत.

चौथ्या क्रमांकासाठी विजय शंकरला पसंती देण्यात आली आहे. याव्यतिरिक्त लोकेश राहुलला संघात निवडण्यात आलं आहे. राखीव ओपनरसह मधल्या फळीत खेळू शकणारा राहुल विकेटकीपिंगही करू शकतो. 

पाहा बीबीसीचे ऋजुता लुकतुके आणि पराग फाटक यांचं विश्लेषण -

पाचव्या आणि सहाव्या स्थानी केदार जाधव आणि अनुभवी महेंद्रसिंग धोनी खेळण्याची शक्यता आहे. फिनिशर म्हणून धोनीचं महात्म्य सर्वश्रुत आहे. केदार जाधवने गेल्या दोन वर्षात सातत्याने सामने जिंकून देण्याची क्षमता सिद्ध केली आहे. 

चौथ्या स्थानी कोण खेळणार यावरून माजी खेळाडू तसंच क्रिकेट चाहत्यांमध्ये जोरदार...